Philippus, Dei gratia Francorum rex, omnibus prepositis et baillivis suis ad quos littere presentes pervenerint salutem. Quoniam Dei et equitatis intuitu viros Dei servitio mancipatos in suo jure specialius manu tenere debemus, vobis precipientes mandamus ut res monachorum Cisterciensis ordinis in vestris potestatibus constitutis custodiatis tanquam res nostras proprias, et si quis in juriditionibus vestris constitutus rebus dictorum monacorum injuriam inferre voluerit, res eorum jure ac rationabiliter manuteneatis et protegatis. Actum anno ab incarnatione Domini millesimo centesimo octogesimo septimo, mense octobri, apud Liggerium.